

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA NR. 389/28.11.2024**

**privind aprobarea vânzării unei locuințe situată în**

**municipiul Satu Mare, b-dul Muncii, bl. H 30, ap.7**

Consiliul local al Municipiului Satu Mare,

Luând în considerare solicitarea de cumpărare a locuinței de către numitul Ullmann Tiberiu Ștefan în calitate de chiriaș potrivit contractului de închiriere nr.43527-236/23.07.2024, și raportul de evaluare nr. 55836/30.09.2024 întocmit de către evaluator autorizat SC Koncret SRL,

Analizând proiectul de hotărâre înregistrat sub nr. 65426/18.11.2024, referatul de aprobare al inițiatorului, înregistrat sub nr. 65427/18.11.2024, raportul de specialitate comun al Direcției Patrimoniu - Serviciul Patrimoniu Concesionări Închirieri și al Directorului executiv al Direcției Economice înregistrat sub nr. 65429/18.11.2024, raportul Serviciului Juridic înregistrat sub nr. 65528/19.11.2024

și avizele comisiilor de specialitate ale Consiliului Local Satu Mare,

Luând în considerare prevederile:

- art. 553 alin. (1) și alin.(4), art. 888, art. 1650, art.1674 coroborate cu cele ale art. 1723, art. 1724, art. 1730, art. 1823 și art. 1828 alin.(2) Cod civil;

- art. 9 alin (1) și (3) din Legea nr. 112/1995 pentru reglementarea situației juridice a unor imobile cu destinația de locuințe, trecute în proprietatea statului, cu modificările și completările ulterioare;

- art. 292 alin. (2) lit. f) pct.4 din Legea nr. 227/2015 privind Codul fiscal cu modificările și completările ulterioare;

- art. 354, art.355 și art. 364 alin.(1) și (3) din OUG nr. 57/2019 privind Codul administrativ, cu modificările și completările ulterioare;

- art. 24 și art.36 din Legea cadastrului și publicității imobiliare nr.7/1996, republicată, cu modificările și completările ulterioare;

- art. 118 din Anexa la Ordinul nr. 600/2023 privind aprobarea Regulamentului de recepție și înscriere în evidențele de cadastru și carte funciară, cu modificările și completările ulterioare;

- art. 36 alin. (1) din Legea nr. 18/1991 a fondului funciar, republicată, cu modificările și completările ulterioare,

- art.1, anexa 1 la Hotărârea consiliului local al Municipiului Satu Mare nr. 155/28.04.2022;

Ținând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,

În temeiul prevederilor art. 87 alin. (5), art. 108 lit. e), art. 129 alin. (2) lit. c) și alin. (6) lit. b), ale art. 139 alin. (2), ale art. 196 alin. (1) lit. a) din OUG nr. 57/2019 privind Codul administrativ, cu modificările și completările ulterioare,

Adoptă prezenta,

**H O T Ă R Â R E :**

**Art.1.** Se atestă apartenența la domeniul privat al Municipiului Satu Mare a imobilului – teren având categoria de folosință curți construcții, respectiv a cotei de 25/ 223 mp, identificat prin CF nr. 155308 Satu Mare (CF vechi nr. 23685 Satu Mare) nr. top. 4524/106 Satu Mare.

**Art.2.** Se însușește documentația cadastrală de primă înregistrare a unei unității individuale, întocmită de Syntax SRL prin Budai Zsolt- Petru, nr. proiect 282/2024- Plan de situație, pentru imobilul în suprafață de 80,59 mp situat în municipiul Satu Mare, B-dul Muncii, bl. H 30, ap.7, care face parte integrantă și constituie Anexa nr.1 la prezenta.

**Art.3.** Se aprobă înscrierea în CF a locuinței identificate la articolul precedent și se dispune OCPI deschiderea unei coli individuale de carte funciară.

**Art.4.** Se însușește raportul de evaluare nr. 55836/30.09.2024 întocmit de către evaluator autorizat SC Koncret SRL, care constituie Anexa nr.2 la prezenta hotărâre.

**Art.5.** (1)Se aprobă vânzarea locuinței identificată la art.2, proprietatea privată a Statului Român, către dl Ullmann Tiberiu Ștefan, titularul contractului de închiriere.

 (2) Odată cu locuința se vinde și cota de 25/223 teren aferent construcției, respectiv suprafața de 25 mp având categoria de folosință curți construcții, identificat prin CF nr. 155308 Satu Mare (CF vechi nr. 23685 Satu Mare) nr. top. 4524/106 Satu Mare.

**Art.6.** (1) Prețul de vânzare a locuinței identificate la art.1 este echivalentul în lei a sumei de 21.316 €, respectiv 105.329 lei (curs Euro 4,9728 lei), conform raportului de evaluare întocmit de către evaluator autorizat SC Koncret SRL, iar prețul terenului este de 1.125 lei calculat conform Anexei 1 la HCL nr.155/2022.

 (2) Vânzarea locuinței se va face cu plata prețului integral atât a locuinței cât și al terenului.

 (3) Suma realizată din vânzarea locuinței se va vira la bugetul de stat, după deducerea cheltuielilor efectuate conform prevederilor legale în vigoare, precum și a altor rețineri prevăzute prin legi speciale în cazul organelor abilitate, în termen de 5 zile lucrătoare de la încasare.

**Art.7.** (1) La data perfectării contractului de vânzare-cumpărare, cumpărătorul va prezenta următoarele documente:

a) adeverință eliberată de asociația de proprietari/locatari din care să rezulte că nu are datorii față de aceasta;

b) certificat fiscal eliberat de autoritatea locală din care să rezulte că nu are datorii față de bugetul local;

c) declarație notarială dată pe propria răspundere, din care să rezulte că titularul și membrii majori, dacă e cazul, nu dețin și nu au înstrăinat o locuință proprietate personală sau din fondul locativ de stat, după data de 1 ianuarie 1990.

(2) Toate cheltuielile ocazionate cu vânzarea locuinței și a terenului vor fi suportate de cumpărător, inclusiv contravaloarea raportului de evaluare, în sumă de 1.500 lei.

**Art.8.** Cu ducerea la îndeplinire a prezentei se încredințează Primarul municipiului Satu Mare şi Direcția Patrimoniu-Serviciul Patrimoniu Concesionări Închirieri.

**Art.9.** Prezenta hotărâre se comunică prin intermediul Secretarului general, în termenul prevăzut de lege: Primarului municipiului Satu Mare, Instituției Prefectului-Județul Satu Mare, Direcției Patrimoniu - Serviciului Patrimoniu, Concesionări, Închirieri și d-lui Ullmann Tiberiu Ștefan.

**Președinte de ședință, Contrasemnează**

 **Barakonyi Gergő  Secretar general,**

 **Mihaela Maria Racolța**

Prezenta hotărâre a fost adoptată în ședința ordinară cu respectarea prevederilor art. 139 alin. (2) din O.U.G. nr. 57/2019 privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 23 |
| Nr. total al consilierilor absenţi | 0 |
| Voturi pentru | 23 |
| Voturi împotrivă | 0 |
| Abţineri | 0 |

Redactat în 3 exemplare originale